ЧРЕЗ

 ПРЕДСЕДАТЕЛЯ НА

 НАРОДНОТО СЪБРАНИЕ

ДО

МИНИСТЪРА НА ОТБРАНАТА

Г-Н НИКОЛАЙ НЕНЧЕВ

**ВЪПРОС**

 Светослав Димитров Белемезов

 народен представител от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

ОТНОСНО: Допълнителни разходи по бюджета на МО за приключване на дейностите по изграждане на стационарната част комуникационната и информационната системи на Българската армия

**Уважаеми господин министър**,

 Приемането на България в НАТО и ЕС наложи нови стандарти в технологичното обновяване на информационната и комуникационната системи на Българската армия, а също така и в придобиването на необходимите оперативни способности за управление на Въоръжените сили. Прилагането на европейските норми и изисквания по отношение на електронните съобщителни услуги застави България пред категоричната потребност да превъзмогне технологичното изоставяне. До фактическия акт на приемане на Република България в НАТО и ЕС, се е използвала комуникационна и информационна техника със силно застаряващи функции и характеристики, проектирани в годините на назад. Имено поради тази причина голяма част от техниката работи в радиочестотни ленти, които за определени за използване за граждански нужди, вследствие на напредъка на безжичните технологии.

Поради необходимостта да се извърши цялостно технологично обновяване на комуникационното и информационното оборудване на МО и БА, от страна на МО са предприети мерки по освобождаване на радиочестотни ленти. Изготвени бяха „План за въвеждане на наземно цифрово телевизионно радиоразпръскване (DVB-T) и „Стратегия за въвеждане на Универсални мобилни далекосъобщителни системи”, приети в отделни правителствени актове и решения на Министерски съвет, съответно на 31.01.2008 г. и 22.07.2004 г. В съответствие с реализирането на горецитираните план и стратегия, са необходими допълнителни финансови средства, които в годините не са осигурявани ритмично. Липсата на средства би довела до сериозни загуби по сключените договори относно инвестираните средства до момента, от една страна, и от друга, поради натрупани неустойки по неизпълнението на договорите.

.

 **Във връзка с гореизложеното, желая да Ви поставя следния въпрос:**

Какви са необходимите средства за обезпечаване на процесите по технологичното обновяване на комуникационните и информационни системи в МО и БА и в какви срокове би следвало да приключат тези процеси?

Моля за писмен отговор на поставения въпрос!

София, 02.09.2015г. Народен представител:

 Светослав Белемезов